A Törvényszék 2025. szeptember 3-i ítélete – London EV kontra Bizottság
(T-1024/23. sz. ügy)1
(„Környezet – (EU) 2019/631 rendelet – Szén-dioxid-kibocsátási előírások – Új személygépkocsik – Az új személygépkocsik és az új könnyű haszongépjárművek gyártóinak és gyártói csoportosulásainak a 2021. évi teljesítményére vonatkozó értékeket meghatározó bizottsági határozat – Hatály – Különleges rendeltetésű jármű – Kerekesszékkel hozzáférhető jármű – Egyenlő bánásmód – Arányosság – Jogos bizalom – Indokolási kötelezettség – Jogellenességi kifogásˮ)
Az eljárás nyelve: angol
Felek
Felperes: London EV Co. Ltd (Coventry, Egyesült Királyság) (képviselők: M. Struys, V. Ciudin és C. Verney ügyvédek)
Alperes: Európai Bizottság (képviselők: J. Flett és B. Cullen meghatalmazottak)
Az alperest támogató beavatkozó felek: Európai Parlament (képviselők: W. Kuzmienko és L. Taïeb meghatalmazottak), az Európai Unió Tanácsa (képviselők: A. Maceroni és N. Brzezinski meghatalmazottak)
Az ügy tárgya
Az EUMSZ 263. cikken alapuló keresetében a felperes az új személygépkocsik és új könnyű haszongépjárművek gyártóinak és gyártói csoportosulásainak 2021. naptári évi eredményeire vonatkozó adatok, valamint a 2025-től alkalmazandó fajlagos kibocsátási célértékek kiszámításához alkalmazandó adatok (EU) 2019/631 európai parlamenti és tanácsi rendelet alapján történő meghatározásáról és az (EU) 2022/2087 végrehajtási határozat helyesbítéséről szóló, 2023. augusztus 3-i (EU) 2023/1623 bizottsági végrehajtási határozatnak (HL 2023. L 200., 5. o.) őt érintő részében történő megsemmisítését kéri.
Az ítélet rendelkező része
A Törvényszék a keresetet elutasítja.
A London EV Co. Ltd maga viseli saját költségeit, valamint az Európai Bizottság részéről felmerült költségeket.
Az Európai Parlament és az Európai Unió Tanácsa maga viseli saját költségeit.
____________
1 HL C, C/2023/1308, 2023.12.11.